मुंबई का विक्टोरियन और आर्ट डेको एनसेंबल
मुंबई का विक्टोरियन और आर्ट डेको एनसेंबल १९वीं सदी के विक्टोरियन नियो गोथिक सार्वजनिक भवनों और २०वीं सदी के आर्ट डेको भवनों का एक संग्रह है जो भारत के महाराष्ट्र में मुंबई के फोर्ट इलाके में है। इमारतों का यह समूह ३० जून २०१८ को मनामा, बहरीन में विश्व धरोहर समिति के ४२वें सत्र के दौरान विश्व धरोहर स्थलों की सूची में जोड़ा गया था। ओवल मैदान के पूर्व कि ओर मुंबई उच्च न्यायालय, मुंबई विश्वविद्यालय और राजाबाई टॉवर की इमारते है जो १९वीं सदी के विक्टोरियन गोथिक शैली की है। ओवल मैदान के पश्चिम कि ओर आर्ट डेको इमारते है जिनमे निजी स्वामित्व वाली आवासीय इमारतें है और इरोस सिनेमा भी।